Document ID: 32011R0618

KOMISSION TÄYTÄNTÖÖNPANOASETUS (EU) N:o 618/2011,
annettu 24 päivänä kesäkuuta 2011,
sokerialan tuotteiden tuontitodistushakemusten jättämisen keskeyttämisen peruuttamisesta tariffikiintiössä 09.4380
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
ottaa huomioon tiettyjen yhteisön tariffikiintiöiden avaamisesta ja hallinnoinnista sokerialalla 25 päivänä syyskuuta 2009 annetun komission asetuksen (EY) N:o 891/2009 (2) ja erityisesti sen 5 artiklan 2 kohdan,
sekä katsoo seuraavaa:
(1)
Poikkeuksellisen tuontitariffikiintiön avaamisesta tietyille sokerimäärille markkinointivuonna 2010/2011 28 päivänä maaliskuuta 2011 annetulla komission täytäntöönpanoasetuksella (EU) N:o 302/2011 (3) suspendoidaan tuontitullien kantaminen 300 000 tonnin määrältä sokeria, joka kuuluu CN-koodiin 1701 ja kiintiöön, jonka järjestysnumero on 09.4380.
(2)
Tuontitodistushakemusten jättäminen keskeytettiin asetuksen (EY) N:o 891/2009 mukaisesti järjestysnumeron 09.4380 osalta 20 päivästä huhtikuuta 2011. Tämä tehtiin jakokertoimen vahvistamisesta 1 päivän ja 7 päivän huhtikuuta 2011 välisenä aikana haettujen sokerialan tuotteiden tuontitodistusten myöntämiseksi eräissä tariffikiintiöissä sekä tällaisten hakemusten jättämisen keskeyttämisestä 19 päivänä huhtikuuta 2011 annetulla komission täytäntöönpanoasetuksella (EU) N:o 393/2011 (4).
(3)
Poikkeuksellisen tuontitariffikiintiön avaamisesta tietyille sokerimäärille markkinointivuonna 2010/2011 annetun täytäntöönpanoasetuksen (EU) N:o 302/2011 muuttamisesta 20 päivänä kesäkuuta 2011 annetulla komission täytäntöönpanoasetuksella (EU) N:o 589/2011 (5) lisätään 200 000 tonnilla määrää, jonka osalta tuontitullien kantaminen CN-koodiin 1701 ja kiintiöön 09.4380 kuuluvan sokerin tuonnissa suspendoidaan 30 päivään syyskuuta 2011.
(4)
Sen vuoksi olisi peruutettava hakemusten jättämisen keskeyttäminen.
(5)
Maatalouden yhteisen markkinajärjestelyn hallintokomitea ei ole antanut lausuntoa puheenjohtajansa asettamassa määräajassa,
ON HYVÄKSYNYT TÄMÄN ASETUKSEN:
1 artikla
Peruutetaan täytäntöönpanoasetuksessa (EU) N:o 393/2011 järjestysnumeron 09.4380 osalta 20 päivästä huhtikuuta 2011 säädetty tuontitodistushakemusten jättämisen keskeyttäminen.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä kesäkuuta 2011.

Labels: 3
17